《青玉案·春寒恻恻春阴薄》
元代·顾德辉

春寒恻恻春阴薄。整半月，春萧索。晴日朝来升屋角。树头幽鸟，对调新语，语罢双飞却。
红入花腮青入萼。尽不爽，花期约。可恨狂风空自恶。晓来一阵，晚来一阵，难道都吹落？

作者简介：顾德辉（1310～1369）一名瑛，又名阿瑛，字仲英，号金粟道人，江苏昆山人，元代文学家。家富，轻财善结纳宾客，豪宕自喜，年30始折节读书，购古书名画、彝鼎秘玩，筑别业于茜泾西，曰玉山佳处，与客赋诗其中。四方文学士皆至其家。为逃避张士诚授官，隐居嘉兴合溪，子元臣为元官，故封钱塘县男，母丧归绰溪。再逃避士诚授官，断发庐墓，号金粟道人。后徙濠梁，卒。《语林》云：“顾仲瑛风流文雅著称东南，才情妙丽。”著有《玉山草堂集》。